
Nr.724, datë 1.9.2010

Për Disa ndryshime në vendimin nr.153, datë 7.4.2000 të Këshillit të Ministrave “PëR miratimin e rregulloreS PëR zbatimin e kodit Rrugor të Republikës së Shqipërisë”, të ndryshuar

Në mbështetje të nenit 100 të Kushtetutës dhe të ligjit nr.8378, datë 22.7.1998 “Kodi Rrugor i Republikës së Shqipërisë”, të ndryshuar, me propozimin e Ministrit të Punëve Publike dhe Transportit, Këshilli i Ministrave 

VENDOSi:

Në rregulloren për zbatimin e Kodit Rrugor të Republikës së Shqipërisë, të miratuar me vendimin nr.153, datë 7.4.2000 të Këshillit të Ministrave, të ndryshuar, bëhen këto ndryshime:

Neni 1

1. Pika 1 e nenit 246 ndryshohet, si më poshtë vijon:
“1. Vendet ku vendosen targat e regjistrimit, të provës dhe të njohjes duhet të paraqesin një sipërfaqe plane ose pothuajse plan, me gjerësi të përshtatshme për të mbajtur targën. Përmasat e tipave të ndryshme të targave janë si më poshtë:
a) Shenja e identifikimit për ciklomotorët:
- formati 130 x 115 mm, figura III.3/1.
b) Targat e regjistrimit për motomjetet:
- formati 212 x 205 mm, figura III.3.
c) Targat e regjistrimit të mjeteve të tjera me motor dhe për rimorkiot, përjashto ato të pikës “a” dhe “b”:
- formati 520 x 112 mm, figura III.4/1;
- formati 264 x 205 mm, figura III.4/2.”.
2. Pika 1 e nenit 248 ndryshohet, si më poshtë vijon:
“1. Targat e mjeteve, që i bashkëlidhen këtij vendimi:
a) Targat e mjeteve rrugore vetëlëvizëse, buxhetore dhe private: sfondi i bardhë, shkronjat dhe numrat të zeza (figurat III.4/1.a, III.4/2.a dhe III.3/a);
b) Targat e mjeteve rrugore në shërbimin taksi: sfondi i verdhë, shkronjat dhe numrat të kuq shenja dalluese T (taksi), (figurat III.4/1.b dhe III.4/2.b);
c) Targat e mjeteve rrugore të përkohshme: sfondi i bardhë, shkronjat dhe numrat të kuq, shenja dalluese PRK (përkohshme), (figurat III.4/l.c, III,4/2.c dhe III.3/c);
ç) Targat e mjeteve rrugore të trupit diplomatik: sfondi i bardhë, shkronjat dhe numrat të gjelbër, shenja dalluese CD (trup diplomatik), (figurat III.4/1.d, III.4/2.d dhe III.3/d);
d) Targat e mjeteve rrugore të shërbimit të trupit diplomatik: sfondi i bardhë, shkronjat dhe numrat të gjelbër, shenja dalluese TR (figurat III.4/1.e, III.4/2.e dhe III.3/e);
dh) Targat e mjeteve rrugore të policisë: sfondi i bardhë, shkronjat dhe numrat blu, shenja dalluese MB (Ministria e Brendshme), (figurat III.4/1.ë, III.4/2.ë dhe III.3/ë);
e) Targat e mjeteve rrugore në provë: sfondi i bardhë, shkronjat dhe numrat të kuq, shenja dalluese PROV, (figurat III.4/l.f, III.4/2.f dhe III.3/f);
ë) Targat përsëritëse: sfondi i bardhë, shkronjat dhe numrat të kuq (figurat III.4/l.g, III.4/2.g dhe III.3/g);
f) Targat e makinave bujqësore: sfondi i gjelbër, shkronjat dhe numrat të bardhë, shenja dalluese MB (makinë bujqësore), (figurat III.4/l.h dhe III.4/2.h);
g) Targat e makinave teknologjike: sfondi i gjelbër, shkronjat dhe numrat të bardhë, shenja dalluese MT (makinë teknologjike), (figurat III.4/l.i dhe III.4/2.i);
gj) Targat e rimorkiove, buxhetore dhe private: sfondi i gjelbër, shkronjat dhe numrat të bardhë, shenja dalluese R (rimorkio), (figurat III.4/l.j dhe III.4/2.j);
h) Targat e rimorkiove bujqësore: sfondi i gjelbër, shkronjat dhe numrat të bardhë, shenja dalluese RB (rimorkio bujqësore), (figurat III.4/l.k dhe III.4/2.k);
i) Targat e rimorkiove teknologjike: sfondi i gjelbër, shkronjat dhe numrat të bardhë, shenja dalluese RT (rimorkio teknologjike), (figurat III.4/l.l dhe III.4/2.l).”.
3. Neni 250 ndryshohet, si më poshtë vijon:

“Neni 250

Stema zyrtare (emblema), të cilën duhet të mbajnë në të majtë targat e çdo tipi, paraqet sfondin me ngjyrën e flamurit të BE-së, blu, mbi të cilën vendoset shqiponja dhe simboli Al me ngjyrë të bardhë. Në të djathtë të targës, opsionale, sfondi me ngjyrën e flamurit të BE-së, blu, mbi të cilën vendoset viti i parë i regjistrimit në Republikën e Shqipërisë (brenda një rrethi të bardhë) dhe shenja e ndarjes administrative me ngjyrë të bardhë.”.
4. Pika 1 e shtojcës X ndryshohet, si më poshtë vijon:
“1. Kriteret për krijimin e të dhënave janë:
a) Targa e mjeteve rrugore vetëlëvizëse (e përparme dhe e pasme) mban, sipas radhës, emblemën, dy karaktere alfabetike, tre karaktere numerike dhe dy karaktere alfabetike, (figurat III.4/1.a dhe III.4/2.a);
b) Targa e mjeteve rrugore të shërbimit taksi (e përparme dhe e pasme) mban, sipas radhës, emblemën, dy karaktere alfabetike, tri karaktere numerike dhe karakterin alfabetik “T” (figurat III.4/1.a dhe III.4/2.b);
c) Targa e motomjeteve (e pasme) mban, sipas radhës, emblemën, dy karaktere alfabetike dhe tri karaktere numerike (figura III.3/a);
ç) Targa provë e mjeteve rrugore, rimorkiove, makinave bujqësore dhe teknologjike (e pasme) mban, sipas radhës, emblemën, dy karaktere alfabetike, një karakter numerik dhe katër karaktere alfabetike “PROV” (figurat III.4/l.f dhe III.4/2.f); 
d) Targa provë e motomjeteve (e pasme) mban, sipas radhës, emblemën, një karakter alfabetik, një karakter numerik dhe katër karaktere alfabetike “PROV” (figura III.3/f);
dh) Targa e përkohshme e mjeteve rrugore, rimorkiove, makinave bujqësore dhe teknologjike (e pasme), mban, sipas radhës, emblemën, dy karaktere alfabetike, një karakter numerik dhe tri karaktere alfabetike “PRK” (figurat III.4/l.c dhe III,4/2.c);
e) Targa e përkohshme për motomjetet, (e pasme), mban, sipas radhës, emblemën, një karakter alfabetik, një karakter numerik dhe tri karaktere alfabetike “PRK” (figura III.3/c);
ë) Targa e mjeteve rrugore të trupit diplomatik (e përparme dhe e pasme) mban, sipas radhës, emblemën, dy karaktere alfabetike “CD”, katër karaktere numerike dhe një karakter alfabetik (figurat III.4/1.d dhe III.4/2.d). Targa e motomjeteve të trupit diplomatik (e pasme) mban sipas radhës, emblemën, dy karaktere alfabetike “CD”, dy karaktere numerike dhe dy karaktere alfabetike (figura III.3/d);
f) Targa e mjeteve rrugore të shërbimit të trupit diplomatik, (e përparme dhe e pasme), mban, sipas radhës, emblemën, dy karaktere alfabetike “TR”, katër karaktere numerike dhe një karakter alfabetik (figurat III.4/1.e dhe III.4/2.e). Targa e motomjeteve të shërbimit të trupit diplomatik (e pasme) mban sipas radhës, emblemën, dy karaktere alfabetike “TR”, dy karaktere numerike dhe dy karaktere alfabetike (figura III.3/e);
g) Targa e makinave bujqësore (e pasme) mban, sipas radhës, emblemën, dy karaktere alfabetike, dy karaktere alfabetike “MB”, dhe dy karaktere numerike (figurat III.4/l.h dhe III.4/2.h);
gj) Targa e makinave teknologjike (e pasme) mban, sipas radhës, emblemën, dy karaktere alfabetike, dy karaktere alfabetike “MT” dhe dy karaktere numerike (figurat III.4/l.i dhe III.4/2.i);
h) Targa e rimorkiove (e pasme) mban, sipas radhës, emblemën, dy karaktere alfabetike, një karakter alfabetik “R” dhe tri karaktere numerike (figurat III.4/l.j dhe III.4/2.j);
i) Targa e rimorkiove bujqësore (e pasme) mban, sipas radhës, emblemën, dy karaktere alfabetike, dy karaktere alfabetike “RB” dhe dy karaktere numerike (figurat III.4/l.k dhe III.4/2.k);
j) Targa e rimorkiove teknologjike (e pasme) mban, sipas radhës, emblemën, dy karaktere alfabetike, dy karaktere alfabetike “RT” dhe dy karaktere numerike (figurat III.4/l.l dhe III.4/2.l);
k) Targa e mjeteve rrugore të policisë (e përparme dhe e pasme) mban, sipas radhës, emblemën, dy karaktere alfabetike “MB”, tri karaktere numerike dhe dy karaktere alfabetike (figurat III.4/1.ë dhe III.4/2.ë);
l) Targa e motomjeteve të policisë (e pasme) mban, sipas radhës, emblemën, dy karaktere alfabetike “MB”, dy karaktere numerike dhe një karakter alfabetik (figura III.3/ë).”.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

